تورکیه خاریجی شیرکت‌لرین تورکیه‌یه مخصوص ساحه‌لرده رسمی ایجازه اولما‌دان هیدروکربن آختاریشی و یا چیخاریلماسی‌نین مومکون‌سوزلوگونو بیلدیردی.
گونئی قیبرس روم رهبرلیگی‌نین ژوئیه‌نین 27 –ده بعضی ساحه‌لرده هیدروکربن آختاریشی مناقصه‌سی چرچیوه‌سینده تکلیف تقدیم ائدن شیرکت‌لرین آدی‌لارینی آچیقلامیشدی. لاکین تعیین ائدیلن بؤلگه‌لردن بعضی‌لری تورکیه‌نین قانونی ساحه‌سینه دوشور. بونا گؤره ده تورکیه‌نین روم رهبرلیگینه رئاکسیاسی سرت اولدو.
اؤلکه‌نین خاریجی ایشلر ناظیرلیگی هم روم رهبرلیگینی، هم ده هیدروکربن آختاریشینی حیاتا کئچیره‌جک اؤلکه‌لر و شیرکت‌لری خبردار ائتدی. بیلدیریلیر کی، تورکیه تورپاقلاریندا حاق و منفت‌لرینی قوروماق نامینه موافق قاباقلاییجی تدبیر گؤره‌جک.
خاریجی ایشلر ناظیرلیگی‌نین خبردارلیغیندا خاطیرلادیلیر کی، آدانین طبیعی قایناق‌لاری‌نین بؤلونمه‌سی مسئله‌سینه دایر راضیلاشمایا گؤره گوئنی قیبرس روم طرفی یالنیز صلاحیتی چاتدیغی ساحه‌لرینده هر هانسی بیر فعالیت گئرچک‌لش‌دیره بیلر. روم طرفی‌نین آدانین یئگانه صاحبی کیمی داورانماقدا داوام ائتمه‌سی ناراحاتلیقلارا سبب اولور.
